Diari Oficial de la Generalitat Valenciana


Sumari del DOGV 5654, del 05-12-2007 (2007/14621)

ORDE de 20 de novembre de 2007, de la Conselleria d'Educació, per la qual es convoca concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2008.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5654

Data del DOGV
:   05-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14122


Data del document
:   20-11-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * assignació per estudis
    * professió de la informació
    * ajuda pública
    * professió de la informàtica
    * suport econòmic
    * professió de la comunicació

ORDE de 20 de novembre de 2007, de la Conselleria d'Educació, per la qual es convoca concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2008. [2007/14060]
La conselleria d'Educació en la seua xarxa de formació del professorat, a través dels Centres de Formació, Innovació i Recursos Educatius (CEFIRE) de la Comunitat Valenciana, gestiona i administra informació documental, didàctica i recursos educatius, com a material de suport en l'activitat docent.
Per tot això, es considera convenient l'adscripció de becaris que participen en la preparació i classificació dels fons documentals existents en les biblioteques dels CEFIRE, així com la digitalització i maquetació de materials didàctics per a la comunitat educativa.
Estes ajudes van dirigides a un col·lectiu que no exercix activitat econòmica i per la mateixa naturalesa dels beneficiaris, no hi ha l'obligatorietat de notificació a la Comissió Europea de la present orde de convocatòria, per no ser-los aplicable l'article 87, apartat 1, del Tractat de la CE (article 3 del Decret 147/2007, de 7 de setembre, del Consell, DOCV d'11.09.2007).
Fent ús de les facultats que em conferix l'article 28 de la Llei 5/1983, de 30 de desembre, del Consell,
ORDENE
Primer
Convocar concurs públic per a la concessió de beques de formació en activitats relacionades amb la gestió de fons documentals depositats en les biblioteques dels CEFIRE, així com en activitats relacionades amb l'elaboració i difusió de materials didàctics per a la comunitat educativa i la gestió dels recursos educatius generats en les distintes convocatòries de formació del professorat.
És normativa d'aplicació a la present convocatòria, a més de la Llei 28/2003, de 17 de novembre, General de Subvencions (LGS) i el Decret 108/1992, de 6 de juliol, del Govern Valencià, on es regulen les beques de formació, el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat (TRLHP), en allò que siga aplicable.
Pel seu caràcter de norma bàsica, també caldrà ajustar-se al que disposa el Reglament General de Subvencions (RGS), aprovat pel Reial Decret 887/2006, de 21 de juliol.
Segon
S'aproven les bases per què es regix esta convocatòria, incloses com a annex I a esta orde.
Els restants annexos es referixen a:
Annex II. Sol·licitud.
Annex III. Manteniment de tercers.
Annex IV. Declaració responsable i d'activitats.
Annex V. Document cessió drets de reproducció, distribució, comunicació pública i transformació.
Tercer
Les beques es concediran en funció de la disponibilitat pressupostària amb càrrec a la línia T 6020000 del programa 80.64.56.338.24, capítol IV, dels Pressupostos de la Generalitat per a l'any 2008. El pressupost màxim per a la present convocatòria serà de dos-cents quatre mil euros (204.000 euros).
DISPOSICIÓ ADDICIONAL
Única
Segons establix l'art. 3 de l'Orde de 26 de setembre de 1994, de la conselleria d'Economia i Hisenda (DOGV de 6.10.94), tots els actes dictats en este expedient de tramitació anticipada, s'entendran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què van ser produïts aquells actes.
DISPOSICIONS FINALS
Primera
Es delega en el director general de Personal la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per al desenrotllament i aplicació d'esta orde.
Segona
La present orde produirà efectes el mateix dia de la seua publicació en el Diari Oficial de la Comunitat Valenciana.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de la conselleria d'Educació, en el termini d'un mes des de l'endemà de la publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.
València, 20 de novembre de 2007
El conseller de Educació,
ALEJANDRO FONT DE MORA TURÓN
ANNEX I
Bases
U. Objecte
L'objecte específic d'esta convocatòria és la concessió d'un total de dèsset (17) beques de formació:
- Dotze (12) d'elles per a activitats relacionades amb la gestió de fons documentals depositats en les biblioteques dels CEFIRE;
- Cinc (5) per a activitats de reelaboració i gestió dels recursos educatius generats en les distintes convocatòries de formació del professorat.
Dos. Import
L'import mensual de cada beca ascendirà a un màxim de mil euros (1.000 euros). El pagament estarà subjecte a les retencions que procedisquen, de conformitat amb el que establix el Reial Decret 1775/2004, de 30 de juliol (Boletín Oficial del Estado de 4 d'agost de 2004).
Els beneficiaris de les beques estaran coberts, durant el període de realització de les activitats, per una assegurança d'assistència mèdica i d'accidents, que serà contractada per la conselleria d'Educació.
Tres. Requisits
Les beques objecte d'esta convocatòria s'adjudicaran per mitjà de concurs entre els diversos aspirants a les mateixes, que reunisquen els següents requisits i els acrediten documentalment:
a) Tindre nacionalitat espanyola o ser nacionals d'algun estat membre de la Unió Europea.
b) Complir els requisits exigits en l'article 13.2 de la Llei 38/2003, de 17 de novembre, General de Subvencions (LGS).
c) Per a optar a les beques per a activitats relacionades amb la gestió de fons documentals depositats en les biblioteques dels CEFIRE es requerirà estar en possessió d'alguna de les titulacions següents:
- Llicenciat en Documentació.
- Diplomat en Biblioteconomia i Documentació.
- Tècnic Especialista en Biblioteconomia, Arxivística i Documentació.
d) Les beques per a activitats relacionades amb la reelaboració i gestió dels recursos educatius generats en les distintes convocatòries de formació del professorat, requeriran titulats que puguen acreditar formació vinculada al disseny i producció editorial en formats multimèdia, en format web, en la gestió de bases de dades documentals i, en el disseny i manteniments de portals web.
Quatre. Termini i formalització de les sol·licituds
Les sol·licituds, segons model de l'annex II, acompanyades de la documentació que consta en la base sis, es presentaran en el termini de deu dies hàbils a partir del dia següent a la publicació de la present orde en el Diari Oficial de la Comunitat Valenciana.
Les sol·licituds es presentaran preferentment en el Registre General de la conselleria d'Educació, o en les direccions territorials d'Educació. També es podran presentar en els llocs i segons els procediments que indica l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, si la sol·licitud no reunix els requisits assenyalats en l'article 70 d'eixa Llei, i els exigits per la present orde, es requerirà el sol·licitant perquè, en el termini de deu dies, esmene la falta o acompanye els documents preceptius. Si no ho fa, es tindrà per desistit de la seua petició, prèvia resolució que haurà de ser dictada en els termes previstos en l'article 42 de la Llei 30/1992, mencionada anteriorment.
Cinc. Duració de la beca
La duració de cada una de les beques no podrà sobrepassar el 31 de desembre de 2008, tenint el seu inici a partir de la resolució d'esta convocatòria, que mai serà anterior a l'1 de gener de 2008.
Sis. Sol·licituds i documentació
a) Sol·licitud, que s'ajustarà al model que s'indica en l'annex II.
b) Fotocòpia del DNI o NIE.
c) Annex III. Manteniment de tercers.
d) Acreditació d'haver sol·licitat a l'òrgan competent la certificació d'estar al corrent de les obligacions tributàries i amb la Seguretat Social, segons el que disposa l'article 22 del Reglament General de Subvencions (RGS), aprovat per Reial Decret 887/2006, de 21 de juliol (BOE de 25 de juliol de 2006). O declaració responsable segons l'annex IV, en el cas de no estar obligats a presentar les acreditacions referides.
e) Títols i certificats acadèmics, i currículum amb exposició dels mèrits acadèmics i professionals, així com la relació dels treballs i publicacions sobre temes connexos amb l'objecte de la beca.
Una vegada finalitzat el procés de selecció, els seleccionats hauran de presentar els originals o fotocòpies degudament compulsades de la documentació indicada anteriorment. Les certificacions, tant de formació com de treball o pràctiques, hauran de detallar el nombre d'hores, dies o mesos de formació o activitat.
Set. Comissió de Selecció
a) Es constituirà una Comissió de Selecció de les sol·licituds presentades i els seus corresponents expedients, ordenats i instruïts prèviament per tècnics del Servici de Formació del Professorat, formada per:
- El director general de Personal o persona en qui delegue, que la presidirà.
- El cap del Servici de Formació del Professorat.
- El cap de la Secció de Formació Permanent.
- Un director/a de CEFIRE designat pel director general.
- Un tècnic del Servici de Formació del Professorat, que farà de secretari, amb veu però sense vot.
b) La Comissió disposa de facultats per a realitzar totes les comprovacions que estime necessàries per a la qualificació dels mèrits adduïts, així com per a realitzar una prova pràctica o entrevista, si ho estima oportú.
c) Una vegada finalitzada la corresponent valoració dels expedients, la Comissió formularà proposta de resolució al director general de Personal.
Així mateix, la Comissió podrà formular una proposta en el sentit que siguen declarades desertes beques de formació si, a juí seu, no hi haguera concursants amb mèrits suficients per a l'adjudicació.
El director general de Personal resoldrà per delegació l'adjudicació de les beques, en el termini màxim de tres mesos des de la data de publicació de l'Orde en el Diari Oficial de la Comunitat Valenciana. La resolució serà, posteriorment, publicada en el Diari Oficial de la Comunitat Valenciana, complint els requisits establits en l'article 18 de la LGS.
Sense perjuí de l'obligació de resoldre prevista en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si transcorregut el termini indicat no s'haguera resolt, el silenci administratiu tindrà caràcter desestimatori.
Huit. Barem a aplicar
Les condicions de mèrit avaluable per la Comissió de Selecció, així com les puntuacions a atorgar, són les següents:
a) Expedient acadèmic personal: de 0 a 4 punts.
b) Mèrits relacionats amb la matèria objecte de la convocatòria: de 0 a 10 punts.
c) Acreditació de coneixements de valencià: de 0 a 2 punts.
d) Domini oral i escrit de l'idioma anglés: de 0 a 2 punts.
e) Altres idiomes de la Unió Europea: de 0 a 1 punt.
f) Altres titulacions que no constituïsquen requisit per a presentar-se a la convocatòria: màxim 1 punt:
- Títol de llicenciat o equivalent: 0,75 punts.
- Diploma universitari o equivalent: 0,5 punts.
- Tècnic Superior en Desenrotllament d'Aplicacions Informàtiques: 0,5 punts.
- Tècnic Superior en Administració de Sistemes Informàtics: 0,5 punts.
- Tècnic Superior en Disseny i Producció Editorial: 0,5 punts.
Les sol·licituds que no aconseguisquen un mínim de deu punts en l'avaluació general, seran desestimades tant per a la concessió de les beques com per a ser tingudes en compte en elaborar les llistes d'espera.
Nou. Obligacions dels beneficiaris
Són obligacions dels beneficiaris:
a) Realitzar la formació i les tasques que els siguen encomanades, que tinguen relació amb l'objecte de la beca.
b) El sotmetiment a les actuacions de control financer que corresponen a la Intervenció General, en relació amb les beques concedides.
c) Comunicar a la conselleria d'Educació, l'obtenció d'altres beques, per a la mateixa finalitat, atorgades per una altra administració o ens públic.
d) L'incompliment de les obligacions donarà lloc a les responsabilitats o sancions que corresponguen, d'acord amb el que establix la Llei General de Subvencions (LGS).
Deu. Tutoria
Els directors dels CEFIRE o responsables dels servicis de la conselleria d'Educació on s'exercisquen les activitats del becari, designaran un tutor, entre el personal d'ells dependents, que es responsabilitzarà del seguiment i orientació en relació a les pràctiques encomanades.
Onze. Drets sobre el treball realitzat
Els autors dels treballs realitzats en gaudi de la seua beca es comprometen a cedir gratuïtament i per escrit els drets de reproducció, distribució, comunicació pública i transformació, a la conselleria d'Educació. Els treballs no podran ser utilitzats pels autors sense la corresponent autorització d'esta conselleria.
El document de cessió s'ajustarà al model que figura com a annex V. L'incompliment d'esta obligació donarà lloc a deixar sense efecte la resolució de concessió de la beca i, si és el cas, al reintegrament, amb exigència de l'interés de demora.
Dotze. Abonament de les beques de formació
Amb justificació prèvia d'haver realitzat l'activitat que va motivar la seua concessió, segons l'article 71 del RGS, les beques s'abonaran fraccionadament cada mes per mitjà de transferència bancària. Si un becari renuncia a la beca abans de la finalització d'esta, se li pagarà la part proporcional d'acord amb l'activitat realitzada.
Tota alteració de les condicions tingudes en compte per a la concessió de les beques, i, en tot cas, l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.
Es recorda que, en matèria de pagament, és d'aplicació l'Orde de 30 de maig de 1996, de la conselleria d'Economia i Hisenda, sobre l'acreditació d'estar al corrent amb les obligacions tributàries i amb la Seguretat Social (DOGV de 21.6.96).
Tretze. Incompliments sobre la finalitat de les beques de formació
Segons l'article 19 de la LGS, les beques de formació regulades per esta convocatòria seran incompatibles amb qualsevol altre tipus d'ajudes o subvencions que pel mateix concepte puguen disfrutar els beneficiaris. Així mateix, quedarà sense efecte la concessió de la beca, després de l'audiència de la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la present convocatòria.
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de la beca, els agents encarregats de la seua realització podran acordar la retenció de les factures, documents equivalents o substitutius, i qualsevol altre document equivalent relatiu a les operacions en què tals indicis es manifesten.
Catorze. Vinculació laboral per gaudi de les beques de formació
La concessió i aprofitament de la beca no implicarà cap vinculació laboral o administrativa amb la conselleria d'Educació, ni amb cap dels centres i servicis dependents de la Generalitat, ni suposa cap compromís d'incorporació posterior a les plantilles de tals centres.
Quinze. Lloc de realització de les activitats
Els que opten a les beques per a activitats relacionades amb la gestió de fons documentals depositats en les biblioteques dels CEFIRE hauran d'optar, en orde de prioritat, per alguna de les següents seus: Vinaròs, Castelló, Cheste, València, Torrent, Alzira, Xàtiva, Gandia, Ontinyent, Elx, Elda i Orihuela.
Els que opten a les activitats relacionades amb l'elaboració i difusió de materials didàctics per a la comunitat educativa i la gestió dels recursos educatius generats en les distintes convocatòries de formació del professorat, podran optar per la seu del CEFIRE de València o els servicis centrals de la conselleria d'Educació.